На основу члана 43. став 3. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 – УС, 72/12, 7/14 – УС и 44/14), на предлог Министарства трговине, туризма и телекомуникација,

Влада доноси

З А К Љ У Ч А К

1. Усваја се Акциони план за ефикасно коришћење телекомуникационе инфраструктуре, који је саставни део овог закључка.
2. Овај закључак објавити у „Службеном гласнику Републике Србије”.

05 Број: 345-3335/2017-1

У Београду, 13. априла 2017. године

|  |  |  |
| --- | --- | --- |
|  | В Л А Д А | ПРЕДСЕДНИК  Александар Вучић, с.р. |

АКЦИОНИ ПЛАН ЗА ЕФИКАСНО КОРИШЋЕЊЕ ТЕЛЕКОМУНИКАЦИОНЕ ИНФРАСТРУКТУРЕ

I. УВОД

Република Србија у свojим jaвним прeдузeћимa, aкциoнaрским друштвимa и oргaнизaциjaмa рaспoлaжe вeликим и квaлитeтним тeлeкoмуникaциoним систeмимa зa oбaвљaњe сeрвисa и пружaњe услугa нeoпхoдних, прe свeгa, тим субјектима. Наведени кaпaцитeти нису oбjeдињeни, рaзвиjaни су свaки зa сeбe, сa нaмeрoм дa сe зaдoвoљe пoтрeбe субјеката кoje су их грaдилe, па је неопходна њихова консолидација. Неискоришћени део ових кaпaцитeтa мoже бити употребљен зa пружaњe услугa и држaвним oргaнимa.

Један од циљева Стратегије развоја електронских комуникација у Републици Србији од 2010. до 2020. године („Службени гласник РС”, број 68/10) је искоришћење ресурса државне телекомуникационе инфраструктуре и успостављање јединствене националне широкопојасне мреже. Корист од успостављања такве мреже огледа се у уштеди која се постиже обједињавањем државних капацитета, оптимизацији пословања државних органа и предузећа, ефикаснијем пословању и бољим перформансама рада, као и ефикасном повезивању свих државних органа са осталим секторима индустрије, производње, банкарства и трговине.

Поред тога, Програм економских реформи за период од 2017. до 2019. године дефинише, као приоритетну, структурну реформу која се односи на развој и унапређење националне широкопојасне комуникационе инфраструктуре. Спровођење ове структурне реформе, између осталог, обухвата и консолидацију широкопојасне мреже у власништву јавног сектора, као и повезивање јавних установа на националну мрежу.

Акционим планом за ефикасно коришћење телекомуникационе инфраструктуре биће дефинисане активности које се односе на искоришћење ресурса државне телекомуникационе инфраструктуре у циљу успостављања јединствене националне широкопојасне мреже. Такође, Акциони план ће дефинисати и активности које ће обезбедити одрживост и даљи развој националне широкопојасне мреже.

I I. ЦИЉ АКЦИОНОГ ПЛАНА

Циљ Акционог плана је реализовање Стратегије развоја електронских комуникација у Републици Србији од 2010. до 2020. године спровођењем планираних активности у роковима одређеним овим акционим планом.

I I I. ФИНАНСИРАЊЕ

Активности обухваћене Акционим планом биће финансиране из буџета Републике Србије, као и из донација.

| **Опис активности** | | **Рок за**  **реализацију** | | **Показатељ** | **Финансијска средства** | | **Носилац активности** | **Партнери** |
| --- | --- | --- | --- | --- | --- | --- | --- | --- |
| **2017** | **2018** | **Буџет Републике Србије** | **Донације** |
| 1. | Израда прегледа телекомуникационих капацитета у јавној својини и својини јавних предузећа, укључујући дугорочно закупљене капацитете | 2. квартал |  | Израђен преглед | / | / | Министарство трговине, туризма и телекомуникација | Регулаторна агенција за електронске комуникације и поштанске услуге, имаоци инфраструктуре |
| 2. | Анализа потреба телекомуникационог повезивања објеката односно просторија које користе државни органи, органи територијалне аутономије, органи јединица локалне самоуправе као и јавна предузећа и установе чији су оснивачи ти органи | 2. квартал |  | Израђена анализа | / | / | Министарство трговине, туризма и телекомуникација | Министарство државне управе и локалне самоуправе |
| 3. | Израда модела консолидације на нивоу институционалних односа и начина финансирања укључујући улогу ентитета који управља националном телекомуникационом мрежом | 3. квартал |  | Израђен модел консолидације | / | / | Министарство трговине, туризма и телекомуникација |  |
| 4. | Израда студије изводљивости и оправданости успостављања ентитета који би управљао националном телекомуникационом мрежом | 3. квартал |  | Израђена студија изводљивости | / | / | Министарство трговине, туризма и телекомуникација |  |
| 5. | Анализа могућих модела подстицаја развоја широкопојасне инфраструктуре | 3. квартал |  | Израђена анализа | / | Средстава обезбеђена од стране Европске банке за обнову и развој (ЕБРД) | Министарство трговине, туризма и телекомуникација | Министарство државне управе и локалне самоуправе |
| 6. | Припрема закон којим се уређује широкопојасна комуникациона инфраструктура | 3. квартал |  | Закон усвојен у Народној скупштини | / | / | Министарство трговине, туризма и телекомуникација |  |
| 7. | Спровођење техничких активности на оснивању Националне телекомуникационе мреже (НТМ) | 4. квартал |  | Основан НТМ / именовано руководство | Информација о буџету потребном за спровођење ове активности биће позната након спровођења активности наведених у тач. 1. до 4. овог акционог плана | | Министарство трговине, туризма и телекомуникација |  |
| 8. | Успостављање пуног опсега операција НТМ |  | 4. квартал | НТМ отпочео са пружањем услуга | Информација о буџету потребном за спровођење ове активности биће позната након спровођења активности наведених у тач. 1. до 4. овог акционог плана | | НТМ | Министарство трговине, туризма и телекомуникација |
| 9. | Спровођење мера подстицаја развоја широкопојасне инфраструктуре |  | 1. - 4. квартал 2018. | Проценат домаћинстава која имају широкопојасни приступ интернету – 70% | Информација о буџету потребном за спровођење мера подстицаја развоја широкопојасне инфраструктуре биће одређена у складу са ставовима Анализе могућих модела подстицаја развоја широкопојасне инфраструктуре (тачка 5. Акционог плана) | | Министарство трговине, туризма и телекомуникација |  |